Flere indvandrer-kvinder henvender sig til krisecentre, fordi de har oplevet æresrelateret konflikter

HJÆLP OS: Kender du til æresvold eller æreskonflikter? Send en mail til aee@eb.dk, tgs@eb.dk eller SMS/MMS til 1224 (alm. takst)

Et stort antal med indvandrerbaggrund i Danmark udsættes for æresrelaterede krænkelser og forbrydelser i form af vold, streng social kontrol og trusler på livet, fordi deres familier eller omgangskreds ikke mener, de lever op til nogle fastsatte kulturelle normer.

Nye tal fra Landsorganisationen af KvindeKrisecentre(LOKK) afslører, at antallet af henvendelser om æresrelaterede konflikter er mere end fordoblet de seneste fem år. I 2009 var der således 440 henvendelser, mens 1183 henvendte sig med en æreskonflikt i 2014.

- Vi har de senere år set en stor stigning i takt med, at der kommer mere fokus på problemet, og de udsatte finder ud af, at der er hjælp at hente, en der er stadig et mørketal, og mange sager bliver ikke rapporteret, siger projektleder Susanne W. Fabricius.

Hina blev tævet for at vanære sin mand

Det er meget voldsomt det, der sker for dem. Nogen har eksempelvis været udsat for meget grov vold, indespærring eller oplever at blive udstødt af hele familien, og de er enormt tynget og trykket af situationen, og vi ser også de kan være selvmordstruede eller med risiko for at få en depression, siger hun.

Kan ende fatalt

Indenfor de senere år har der været flere tragiske sager, hvor æresrelaterede konflikter er endt med drab eller grov vold. Derfor er det også vigtigt, at pigernes omgangskreds er opmærksomme på problemet, fortæller Susanne W. Fabricius.

- Det er vigtigt at sætte så tidligt ind som muligt med rådgivning og mægling. Uddannelsesinstitutioner, politi, kommune og læger skal derfor vide noget om emnet og være opmærksomme på signaler og adfærd fra de unge kvinder, siger hun.

Og hos Rigspolitiets Nationale Forebyggelsescenter, der sidder med de æresrelaterede forbrydelser, er man opmærksomme på problemet. I 2014 registrerede man 117 sager om æresrelaterede sager, mens der var 110 sager året før - og det er fra alle samfundslag, fortæller vicepolitipolitiinspektør Henrik Framvig:

- Fornylig var der en konkret sag hos en yderst velintegreret familie, hvor både faren og moren havde et godt job. Så det kan godt være, det forekommer steder, hvor familien ikke er så godt integreret, men det forekommer også i de familier, hvor man udadtil virker som om, man er velintegreret, siger han.

Her kan kvinderne få hjælp * Telefonisk rådgivning. ved Etnisk ung, under Landsorganisationen af KvindeKrisecentre(LOKK) har en hotline til unge udsat for æresrelaterede konflikter, der er åben 24 timer i døgnet: 7027 7666 * Der findes krisecentre over hele landet, hvor ofre for æreskonflikter kan få hjælp. Herudover findes også en topsikret institution, Red-Safehouse, der holder til på en hemmelig adresse i Danmark, hvor unge med minoritetsbaggrund, der er på flugt fra æresrelaterede konflikter, kan få hjælp. Se mere på: lokk.dk og på red-safehouse.dk.

Henrik Framvig erkender også, at det reelle antal af kvinder, der har været udsat for æresvold formentlig er højere, end det myndighederne kender til.

- En del af problematikken ved de her overtrædelser, det er at bryde ind i miljøet. Ofte er de familiære bånd i de her familier meget tætte, og det er nogle anderledes familiemønstre end hos danske familier. Og har man den slags problemer i familien, så vil man ofte forsøge at klare dem internt, for hvis sagen kommer i politiets hænder, så ender det ofte med en straffesag, siger han.

I alt Rigspolitiets Nationale Forebyggelsescenter de seneste fire år registret 505 sager om æresrelateret forbrydelser.